CELEX: 62011CN0335
Language: fi
Date: 2011-07-01 00:00:00
Title: Asia C-335/11: Ennakkoratkaisupyyntö, jonka Sø- og Handelsretten (Tanska) on esittänyt 1.7.2011 — HK Danmark Jette Ringin valtuuttamana v. Dansk almennyttigt Boligselskab DAB

10.9.2011   
            
            
               FI
            
            
               Euroopan unionin virallinen lehti
            
            
               C 269/31
            
         Ennakkoratkaisupyyntö, jonka Sø- og Handelsretten (Tanska) on esittänyt 1.7.2011 — HK Danmark Jette Ringin valtuuttamana v. Dansk almennyttigt Boligselskab DAB
   (Asia C-335/11)
   2011/C 269/61
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Sø- og Handelsretten
   
      Pääasian asianosaiset
   
   
      Kantaja: HK Danmark Jette Ringin valtuuttamana
   
      Vastaaja: Dansk almennyttigt Boligselskab DAB
   
      Ennakkoratkaisukysymykset
   
   
               1)
            
            
               
                           a)
                        
                        
                           Kuuluuko henkilö, joka fyysisten, henkisten tai psyykkisten vaurioiden takia ei pysty tai pystyy vain rajoitetusti hoitamaan työtehtäviään yhteisöjen tuomioistuimen asiassa C-13/05, (1) Chacón Navas, 11.7.2006 antaman tuomion 45 kohdassa mainitun pitkäaikaisuuden vaatimuksen täyttävänä ajanjaksona, direktiivissä tarkoitetun vammaisuuden käsitteen piiriin?
                        
                     
                           b)
                        
                        
                           Voiko lääkärin diagnosoimasta parantumattomasta sairaudesta aiheutuva tila kuulua direktiivissä tarkoitetun vammaisuuden käsitteen piiriin?
                        
                     
                           c)
                        
                        
                           Voiko lääkärin diagnosoimasta väliaikaisesta sairaudesta aiheutuva tila kuulua direktiivissä tarkoitetun vammaisuuden käsitteen piiriin?
                        
                     
         
               2)
            
            
               Onko pysyvä toiminnanvajavuus, joka ei edellytä erityisten apuvälineiden tai vastaavien käyttöä vaan ilmenee ainoastaan tai lähinnä siten, että toiminnanvajavuudesta kärsivä henkilö ei kykene työskentelemään kokopäiväisesti, katsottava vammaksi siinä merkityksessä kuin tätä ilmaisua on käytetty neuvoston direktiivissä 2000/78/EY? (2)
               
            
         
               3)
            
            
               Kuuluuko työajan lyhennys neuvoston direktiivin 2000/78/EY 5 artiklassa tarkoitettujen toimenpiteiden joukkoon?
            
         
               4)
            
            
               Onko neuvoston direktiivi 2000/78/EY esteenä sellaisen kansallisen lainsäädännön soveltamiselle, jonka perusteella työnantajalla on oikeus irtisanoa työntekijä lyhennetyllä irtisanomisajalla työntekijän nautittua sairausajan palkkaa kaikkiaan 120 päivältä kahdentoista peräkkäisen kuukauden aikana, jos työntekijää voidaan pitää vammaisena direktiivissä tarkoitetussa merkityksessä, kun
               
                           a)
                        
                        
                           poissaolot johtuvat vammasta
                           tai
                        
                     
                           b)
                        
                        
                           poissaolot johtuvat siitä, että työnantaja ei ole toteuttanut toimenpiteitä, jotka konkreettinen tarve huomioon ottaen palvelevat sitä tarkoitusta, että vammaisella henkilöllä on mahdollisuus hoitaa työtehtävänsä?
                        
                     
         
      (1)  Tuomio 11.7.2006, s. I-6467.
   
      (2)  EYVL L 303, s. 16.